Sokker: Mosambiek in Durban gekroon as strandsokkerkampioen
NUUSFLITS NUUSAGENTSKAP 22 November 1 nm
# Business Leadership SA sê 'n ernstige fiskale krisis in die land is afgeweer
# Die ANC se koalisie met ICOSA in Kannaland gaan bespreek word
# En Damian de Allende sê die Springbokke is op die regte pad
# Business Leadership South Africa sê die vooruitsig van 'n ernstige fiskale krisis in die land het wel afgeneem, maar so 'n soort risiko bly selfversterkend. Die uitvoerende hoof van die organisasie, Busi Mavuso, sê die mini-begroting twee weke gelede het verdere bewyse getoon skuld word onder beheer gebring en die Tesourie hou 'n stewige hand op besteding. Muvuso sê ekonomiese groei is die enigste volhoubare oplossing vir die armoede waarmee baie mense in die land worstel. Sy voeg by dit vereis sakeondernemings moet vol vertroue wees dat die fiskale posisie nie in gevaar is nie.
# Die Gautengse Onderwysdepartement het besluit dat alle siftings en skanderings vir Covid-19 van vandag af binne die terreine van openbare skole gedoen moet word. LUR Panyaza Lesufi sê hy was verpletter om te hoor van nog 'n poging Vrydag in Johannesburg om 'n leerder te ontvoer. Hy sê gelukkig het dit misluk. Lesufi het bevestig 'n meisie van die Laerskool EP Baumann wat Woensdag ontvoer is, word steeds vermis.
'n Drie-en-twintig-jarige man is intussen in Sentraal-Johannesburg in hegtenis geneem nadat hy na bewering 'n vals saak van kaping en ontvoering van 'n vyfjarige seun aanhangig gemaak het. Die man het beweer hy het saam met sy jong nefie gery toe vier onbekende mans hom dwing om te stop en met vuurwapens dreig om uit die motor te klim, waarna hulle met die kind gevlug het. 'n Polisiewoordvoerder, Dimakatso Sello, sê hulpbronne is gemobiliseer om die vermeende kapers op te spoor:
Speel klankgreep: ENGDimakatsoSello
# Die ANC in die Wes-Kaap het besluit om sy koalisie met ICOSA in die Kannaland-munisipaliteit te heroorweeg ná openbare woede oor Jeffery Donson se verkiesing as burgemeester. Hy is in 2008 skuldig bevind aan statutêre verkragting. Die ANC se woordvoerder, Sifiso Mtsweni, sê hulle kan nie die risiko van 'n herhaling ignoreer nie:
Speel klankgreep: ENG ANC Kannaland
# Rugby: Die Springbok-senter, Damian de Allende, sê daar is 'n aantal positiewe punte wat die span vanuit hierdie seisoen kan neem. Dit sluit die agt oorwinnings uit 13 toetse in, insluitend twee tuisoorwinnings oor Argentinië, die reeksoorwinning oor die Britse en Ierse Leeus, asook die oorwinning oor die All Blacks tydens die Kampioenskap. De Allende sê die span is op die regte pad, want hul besluitneming verbeter en hulle speel meer binne hulself en maak nie op die stelsel alleen staat nie.
# En die finansiële aanwysers: Die rand verhandel teen 15-rand-76-sent teen die dollar, 17-rand-79-sent teen die euro en 21-rand-17-sent teen die pond. Bitcoin verhandel teen 57-duisend-469-dollar-3-sent. Die prys van goud is een duisend-845-dollar-95-sent per fynons en die prys van Brent ruolie 79-dollar-4-sent per vat.